proxectonos/corpus_dominio_legal_administrativo_tmp huggingface dataset:
25/11/2021 | Administración LocalMunicipal
Muros
Exposición ao público das listas de contribuíntes das taxas polo servizos de subministración de auga, canon autonómico da auga e coeficiente de vertedura

O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 3º TRIMESTRE de 2021 por medio de anuncio, no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA & DELFÍN, S. L. na rúa do Cid nº 2 baixo en Muros, de luns a venres de 09:00 a 13:45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA & DELFÍN, S. L. situadas na rúa do Cid n.º 2 baixo en Muros, de luns a venres (excepto os mércores) de 09:00 a 13:30 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 22 de novembro de 2021 A Alcaldesa, María Inés Monteagudo Romero.
25/11/2021 | Administración LocalMancomunidades
Mancomunidade Ría de Arousa-Zona Norte
Anuncio de aprobación definitiva de crédito extraordinario 3/2021

ANUNCIO DE APROBACIÓN DEFINITIVA DE CRÉDITO EXTRAORDINARIO 3/2021 Unha vez rematado o prazo de información pública do expediente de crédito extraordinario n.º 03/2021 e modificación das bases de execución do orzamento, aprobados inicialmente polo Pleno da corporación na sesión realizada o 21 de outubro de 2021 e publicado no Boletín Oficial da Provincia da Coruña de data 28 de outubro de 2021, sen que se presentasen alegacións, ó abeiro do artigo 177.2 e 169.1 do Texto refundido da Lei das facendas locais, aprobado polo Real decreto lexislativo 2/2004, do 5 de marzo, enténdese definitivamente aprobado e procédese á publicación do resumo do orzamento incorporando as modificacións aprobadas: GASTOS INGRESOS Contra o presente acto, que pon fin á vía administrativa, poderase interpoñer, de conformidade co previsto no art.171.1 do Real decreto lexislativo 2/2004, do 5 de marzo, polo que se aproba o Texto refundido da Lei das facendas locais, un recurso contencioso-administrativo no prazo de dous meses, contados dende o día seguinte ó día da publicación do presente acordo, de conformidade co previsto na Lei 29/1998, do 13 de xullo, da xurisdición contencioso-administrativa, sen prexuízo de que poida interpoñer calquera outro que estime oportuno en defensa dos seus intereses. En Boiro, a 22 de novembro de 2021. O presidente Asdo.: Adolfo Muíños Sánchez
25/11/2021 | Administración LocalMunicipal
Padrón
Nomeamento de alcaldesa en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do señor Alcalde número 805/2021 de 19 de novmebro de 2021, polo que se nomea Alcalde en funcións: <<Con motivo da miña ausencia do termo municipal dende o día 20 ao 23 de novembro de 2021, ambos incluídos, faise necesario nomear Alcaldesa en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcaldesa en funcións á segunda Tenente de Alcalde dona Lorena Couso Dopazo dende o día 20 ao 23 de novembro de 2021, ambos incluídos. Segundo. Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: - Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. - Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. - O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente. nto administrativo común das administracións públicas, ou calquera outro que estime procedente.>> Padrón, 19 de novembro de 2021 O Alcalde (Documento asinado dixitalmente) Asdo. Antonio Fernández Angueira
25/11/2021 | Administración LocalMunicipal
Vedra
Secretaría-Intervención
Modificación de créditos 13/2021. Crédito extraordinario

ANUNCIO Aprobación definitiva de modificación de créditos 13/2021: crédito extraordinario Rematado o prazo de exposición pública do expediente de modificación de créditos 13/2021 na modalidade de crédito extraordinario, por importe de 265.000,00 €, aprobado inicialmente por acordo do Pleno da Corporación, na sesión ordinaria do 20.10.2021, sen que se presentasen reclamacións, elévase a definitivo o dito acordo, segundo dispón os artigos 177.2 e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O resumo do orzamento por capítulos é o que segue: Contra este acordo, segundo dispón o artigo 171.1 do Real decreto lexislativo 2/2004, do 5 de marzo, poderase interpoñer recurso contencioso administrativo, no prazo de dous meses, contados a partir do día seguinte ao da publicación deste anuncio. Tamén se poderá interpoñer calquera outro recurso que se considere oportuno. Sen prexuízo disto e consonte o establecido no artigo 171.3 do Real decreto lexislativo 2/2004, do 5 de marzo, a interposición do dito recurso non suspenderá por si soa a efectividade do acordo impugnado. Vedra, 22 de novembro de 2021. O alcalde Asdo.: Carlos Martínez Carrillo
25/11/2021 | Administración LocalMunicipal
Oleiros
Área Económica
Exposición pública padróns taxa sumidoiro e prestacións patrimoniais de carácter público non tributario pola prestacion de servizos de abastecemento de auga e depuración e canon auga correspondentes ao 3º trimestre 2021 Zona “B”

Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia correspondentes ao tercer trimestre do 2021 relativo ós inmobles sitos na Zona “B” (Parroquias de Oleiros, Perillo, Maianca, Serantes, Dexo e Urbanización Dos Regos.) ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 2021005548, de data 18 de novembro do 2021. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de novembro do 2021 ao 31 de decembro do 2021. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE PRESTACIÓN PATRIMONIAL DA AUGA E TAXA DE SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 19 de novembro do 2021. A 1ª Tte. Alcalde-Delegada de Economía e Facenda Asdo.: Mª. Enrique Lapeira Runcan
25/11/2021 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de crédito extraordinario n.º 2021-CREXT-10 de importe 370.493,48 euros, financiado con remanente líquido de tesourería para gastos xerais do exercicio 2020 e con baixas por anulación

ANUNCIO DE APROBACIÓN DEFINITIVA DO EXPEDIENTE DE CRÉDITO EXTRAORDINARIO N.º 2021-CREXT-10 DE IMPORTE 370.493,48 EUROS, FINANCIADO CON REMANENTE LÍQUIDO DE TESOURERÍA PARA GASTOS XERAIS DO EXERCICIO 2020 E CON BAIXAS POR ANULACIÓN O Pleno da Corporación municipal, en sesión ordinaria celebrada o día 30 de setembro de 2021, aprobou inicialmente o expediente de modificación orzamentaria de crédito extraordinario 2021-CREXT-10 dentro do vixente Orzamento municipal do exercicio 2021, financiado con remanente líquido de tesourería para gastos xerais (por importe de 12.513,47 €) e con baixas por anulación (por importe de 357.980,01 € ). En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras n.º 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 24 de novembro de 2021. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
15/11/2021 | Administración LocalMunicipal
Muxía
Edicto de aprobación do padrón de taxa por coupación de dominio público con mesas e cadeiras. xaneiro-outubro 2021

Por Decreto de Alcaldía de 10 de novembro de 2021 se aprobou a seguinte resolución: “Visto o padrón fiscal da taxa pola utilización privativa do dominio público para a venda ambulante no mercado semanal de Muxia dos martes e venres. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola utilización ocupación de dominio público con mesas, cadeiras, e outros elementos análagos con finalidade lucrativa que ascende para o período de Xaneiro a Decembro a 16.470,00 euros correspondentes a 15 suxeitos pasivos. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Muxía, 10 de novembro de 2021. O Alcalde, Santiago M. Toba Campaña
15/11/2021 | Administración LocalMunicipal
Arteixo
Persoal
Listaxe definitiva do proceso de selección para a cobertura en propiedade dunha praza de enxeñeiro/a técnico industrial de Obras e Servizos

ANUNCIO APROBACIÓN LISTAXE DEFINITIVA DE ADMITIDOS/AS E EXCLUÍDOS/AS NO PROCESO DE SELECCIÓN DE UNHA PRAZA DE ENXEÑEIRO/A TÉCNICO INDUSTRIAL DE OBRAS E SERVIZOS DO CONCELLO DE ARTEIXO Por Decreto da Alcaldía n.º 3294/2021, de data oito de novembro de dous mil vinte e un, apróbase a listaxe definitiva de admitidos/as e excluídos/as ao proceso selectivo para a cobertura en propiedade dunha praza de ENXEÑEIRO/A TÉCNICO INDUSTRIAL DE OBRAS E SERVIZOS, persoal funcionario de carreira do Concello de Arteixo, polo procedemento de concurso-oposición, con indicación dos motivos de exclusión, no seu caso, e aprobación da determinación do lugar, hora e data de inicio do proceso selectivo. ADMITIDOS/AS: 1. OUBELAID KODAD, JUVENTINA ALEXANDRU SILVIU 2. QUESADA BARRUETABEÑA, OLAYA RODRIGUEZ DE 3. ALTIRRIBA CARUNTU, LUCIAN NICOLAE 4. GHARIBYAN KARI, VICENTE SALVADOR 5. ADRIANO LAHOYA, MARIEME/AS: 1. TORRONTERA LAFOURCADE, ABDELFATTAH (falta acreditación pago de taxas ou certificado acreditativo da exención do pago das mesmas). Tribunal de Selección: quedan convocados os membros do tribunal para o vindeiro 23 de novembro de 2021, ás 10:00 horas, na Sala de reunións da Policia Local do Concello de Arteixo, para constitución do mesmo e inicio do proceso selectivo (fase de concurso: baremo de méritos). Arteixo, 9 de novembro de 2021. Asinado: Carlos Calvelo Martínez Alcalde-presidente
15/11/2021 | Administración LocalMunicipal
Brión
Anuncio aprobación padróns do prezo público polos servizos de axuda no fogar básica e dependencia do mes de outubro de 2021

Mediante resolución de alcaldía de data 9 de novembro de 2021 aprobouse o padrón do servizo de axuda no fogar básica e dependencia do mes de outubro. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns e expóñense ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de novembro de 2021 ao 17 de xaneiro de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de novembro de 2021 O alcalde Pablo Lago Sanmartín
15/11/2021 | Administración LocalMunicipal
As Pontes de García Rodríguez
Persoal
Convocatoria proceso selectivo contratacion persoal docente Obradoiro Dual Emprego EUME III

Mediante Decreto núm.1955/2021, do 11 de novembro, da Concellaría Delegada da Área de Recursos Humanos, Industria e Emprego, resolveuse convocar novo proceso selectivo para a contratación do persoal docente da especialidade “Atención sociosanitaria a persoas no domicilio– SSCS0108” do obradoiro dual de emprego “EUME III”, de conformidade coas bases aprobadas por Decreto núm.1648/2021, do 4 de outubro. O prazo de presentación de solicitudes é de tres (3) días hábiles, contados desde o día seguinte ao da publicación deste anuncio no Boletín Oficial da Provincia (BOP). A convocatoria e as bases publicaranse de forma íntegra no taboleiro de anuncios do Concello das Pontes (https://sede.aspontes.org/opencms/es/informacion/), a súa páxina web e nas webs e taboleiros dos Concellos das Somozas e da Capela. As solicitudes presentaranse única e exclusivamente na sede electrónica do Concello das Pontes de García Rodríguez (https://sede.aspontes.org/opencms/gl/), ao abeiro do artigo 6.4. f) do Regulamento da administración electrónica municipal do concello das Pontes de Domingo Alfredo Farraro Sager (BOP núm.44, do 08/03/2021). A solicitude xenérica para procedementos de persoal atópase no enlace https://sede.aspontes.org/opencms/es/procedimientosytramites/tramites/Convocatoriadeseleciondepersonal. A presentación da solicitude de participación en papel (no concello, nas oficinas de Correos ou a través do sistema SIR de calquera administración), dará lugar á exclusión da persoa participante. As Pontes de García Rodríguez, 11 de novembro de 2021 A concelleira delegada da Área de Recursos Humanos, Industria e Emprego Ana María Pena Purriños
15/11/2021 | Administración LocalMunicipal
Valdoviño
Anuncio aprobación inicial modificación ordenanza fiscal reguladora do imposto sobre construcións, instalacións e obras

Aprobada inicialmente polo Concello de Valdoviño en sesión plenaria celebrada o 4 de novembro de 2021, a modificación da ordenanza fiscal municipal reguladora do imposto sobre construcións, instalación e obras, en virtude do disposto no artigo 17.2 do Texto refundido da Lei reguladora das facendas locais, aprobado por Real Decreto lexislativo 2/2004, do 5 de marzo, o expediente sométese a información pública polo prazo de trinta días hábiles, a contar dende o día seguinte da inserción do presente anuncio no Boletín Oficial da Provincia, aos efectos de exame e presentación de reclamacións ou suxestións polos interesados, se o estiman convinte. Así mesmo, estará a disposición dos interesados na sede electrónica deste concello www.concellodevaldovino.com.No caso de que non se tiveran presentado reclamacións ou suxestións no período de exposición pública, o acordo ata entón provisional, de conformidade co artigo 17.3 do Texto refundido da Lei reguladora das facendas locais, quedará elevado a definitivo, sen necesidade de novo acordo plenario e publicarase o texto da ordenanza para a súa entrada en vigor. En Valdoviño, a 10 de novembro 2021 O alcalde Asdo.: Alberto González Fernández
15/11/2021 | Administración LocalMunicipal
Brión
Anuncio de aprobación do padrón da taxa pola utilización dos servizos da escola infantil municipal de novembro de 2021

Mediante resolución de alcaldía de data de 09.11.2021 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de novembro de 2021 ao 17 de xaneiro de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de novembro de 2021 O alcalde Pablo Lago Sanmartín
15/11/2021 | Administración LocalMunicipal
Mugardos
Anuncio padrón polos servizos culturais, deportivos e de lecer outubro 2021

A resolución da Alcaldía núm.1153/09.11.2021 aprobou o padrón fiscal correspondente ao mes de outubro do exercizo 2021 das escolas municipais culturais e deportivas. Os padróns quedaran expostos ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Asinado dixitalmente polo Concelleiro Delegado de Facenda, Persoal e Participación Cidadá, José Miguel Mahía Prados, (Delegación da Alcaldía: R. A. 536/2021 de 24.05.2021) con data 9 de novembro de 2021.
15/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.80849. Mellora de estrada. Concello de Cedeira

Deputación Provincial da Coruña, solicita de Augas de Galicia por atoparse nas marxes do río Tide, a autorización de obras, no lugar de A Rúa, parroquia de Régoa (Santa María), Concello de Cedeira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.80849. As obras solicitadas consisten na execución das obras do proxecto: ”Mellora do trazado da DP 2206 PK 0+920 a 1+220 Rego de Tide (Cedeira). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cedeira ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 09 de novembro de 2021 O xefe do servizo territorial Néstor Rodríguez Arias (sinatura dixital ao marxe)
15/11/2021 | Administración LocalMunicipal
Lousame
Aprobación de padróns fiscais, prezo público pola prestación do servizo de axuda no fogar modalidade dependencia, mes de outubro 2021

A Alcaldía do Concello de Lousame, ditou Resolución núm.642/2021 do 08/11/2021, aprobando o padrón definitivo do prezo público pola prestación do Servizo de Axuda no Fogar modalidade Dependencia, correspondente ao mes de outubro de 2021, por un importe total de 3.049,95 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 09 de novembro de 2021. A Alcaldesa, Mª Teresa Villaverde Pais
15/11/2021 | Administración LocalMunicipal
Cambre
Ausencia de don Ramón Boga Moscoso, concelleiro delegado do servizo de Turismo e Patrimonio, o día 12 de novembro de 2021

Esta Alcaldía, con data do día 9 de novembro de 2021, ditou a Resolución número 1946/2021 que se transcribe a continuación: “Por Resolución desta Alcaldía núm.1323/2019, do 1 de xullo, conferín a don Iñaky Ak Bouche a delegación especial dos servizos de Turismo e Patrimonio, incluídos na Área de Presidencia. Segundo o escrito rexistrado de entrada ao núm.0/4297 o día 8 de novembro de 2021, don Iñaky Ak Bouche non poderá exercer as súas funcións como concelleiro con delegación especial o día 12 de novembro de 2021. En uso das atribucións que me confire o artigo 21 da Lei 7/1985, do 2 de abril, reguladora das bases do réxime local, RESOLVO: Primeiro. –Durante a ausencia de don Ramón Boga Moscoso, o día 12 de novembro de 2021, o estudo, impulso, dirección e inspección das políticas de Turismo e Patrimonio, sobre as que ostenta delegación especial, serán exercidas por esta Alcaldía, quen ostenta a delegación xenérica da Área de Presidencia, na cal se atopan incluídos os proxectos, medidas e servizos desenvolvidos na citada delegación especial, isto tendo en conta o disposto na Resolución da Alcaldía núm.1323/2019, do 1 de xullo. Transcorrido o citado prazo de ausencia, don Iñaky Ak Bouche continuará no exercicio das funcións que lle foron delegadas por esta Alcaldía. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” O que se publica para xeral coñecemento. Cambre, 10 de novembro de 2021. O alcalde Óscar A. García Patiño
15/11/2021 | Administración Autonómica
Xunta de Galicia
Consellería de Medio Ambiente, Territorio e Vivenda
Xefatura Territorial da Coruña
Servizo de Conservación da Natureza
Anuncio polo que se lle da publicidade ao expediente de fusión dos tecores “Nosa Sra. das Neves” (C-10019) e “Sta. M.ª de Cabalar” (C-10116), no concello da Capela

EDICTO Por esta Xefatura Territorial, e a instancia de Ursino Eko Bisioc, en representación da Sociedade de Caza Nosa Señora das Neves, con domicilio social a efectos de notificación no lugar de Teixeira n.º 14, 15613 A Capela; e da Sociedade de Cazadores Santa María de Cabalar, con domicilio social a efectos de notificación no lugar dos Calzados n.º 4 - San Boulo, 15613 A Capela; instrúese o expediente de fusión dos tecores “Nosa Sra. das Neves” (C-10019) e “Sta. M.ª de Cabalar” (C-10116), no concello da Capela. O que se fai público para xeral coñecemento, sinalándose o prazo de vinte días contados a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Patrimonio Natural, Edificio Administrativo Monelos, 5.ª planta, c/ Vicente Ferrer n.º 2 - A Coruña, e onde poderán ver as características da fusión e presentar durante o mesmo prazo as alegacións que puideran estimar convenientes ao respecto. A Coruña, 9 de novembro de 2021. A xefa territorial da Consellería de Medio Ambiente, Territorio e Vivenda na Coruña Javier Martin Rioz Jardo
15/11/2021 | Administración LocalMunicipal
Santiago de Compostela
Persoal
Oferta de emprego público para o ano 2021

A Xunta de Goberno Local do Concello de Santiago de Compostela, na sesión ordinaria que tivo lugar o día 8 de novembro de 2021, aprobou a Oferta de Emprego Público do Concello de Santiago de Compostela para o ano 2021, co seguinte detalle: Na quenda libre reservánse dúas prazas para persoas con discapacidade: 1 praza de administrativo/a de Administración xeral 1 praza de auxiliar administrativo/a de Administración xeral O que se publica para xeral coñecemento. Santiago de Compostela, 9 de novembro de 2021 Concelleira delegada de Economía e Facenda, Persoal, Contratación e Modernización da Administración Local (PD Dto. Alcaldía 17/06/2019) Marta Abal Rodríguez.
15/11/2021 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de crédito extraordinario n.º 2021-CREXT-08 de importe 36.196,76 euros, financiado con baixas por anulación

ANUNCIO DE APROBACIÓN DEFINITIVA DO EXPEDIENTE DE CRÉDITO EXTRAORDINARIO N.º 2021-CREXT-08 DE IMPORTE 36.196,76 EUROS, FINANCIADO CON BAIXAS POR ANULACIÓN O Pleno da Corporación municipal, en sesión extraordinaria celebrada o día 8 de outubro de 2021 aprobou inicialmente, dentro do vixente Orzamento municipal do ano 2021, o expediente de modificación orzamentaria de crédito extraordinario 2021-CREXT-08 por importe de 36.196,76 € financiado con baixas por anulación. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras n.º 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 10 de novembro de 2021. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
15/11/2021 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de suplemento de crédito n.º 2021-SUPLE-05 de importe 7.000,00 euros, financiado con baixas por anulación

ANUNCIO DE APROBACIÓN DEFINITIVA DO EXPEDIENTE DE SUPLEMENTO DE CRÉDITO N.º 2021-SUPLE-05 DE IMPORTE 7.000,00 EUROS, FINANCIADO CON BAIXAS POR ANULACIÓN O Pleno da Corporación municipal, en sesión extraordinaria celebrada o día 8 de outubro de 2021 aprobou inicialmente, dentro do vixente Orzamento municipal do ano 2021, o expediente de modificación orzamentaria de suplemento de crédito 2021-SUPLE-05 por importe de 7.000,00 € financiado con baixas por anulación. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras n.º 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 10 de novembro de 2021. A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
15/11/2021 | Administración LocalMunicipal
Brión
Anuncio de aprobación do padrón do prezo público polos servizos de actividades de prevención e inserción primeiro trimestre curso 2021/2022

Mediante resolución de alcaldía de data 9 de novembro de 2021 aprobouse o padrón das actividades de prevención e inserción 1º trimestre curso 2021/2022. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o texto refundido da lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 17 de novembro de 2021 ao 17 de xaneiro de 2022. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de novembro de 2021 O Alcalde Pablo Lago Sanmartín
15/11/2021 | Administración LocalMunicipal
Lousame
Aprobación de padróns fiscais, prezo público pola prestación do servizo de axuda no fogar modalidade libre concorrencia, correspondente a outubro 2021

A Alcaldía do Concello de Lousame, ditou Resolución núm.643/2021 o 08/11/2021, aprobando o padrón definitivo do prezo público pola prestación do Servizo de Axuda no Fogar modalidade Libre Concorrencia, correspondente ao mes de outubro de 2021, por un importe total de 374,78 €. O que se fai público para xeral coñecemento, sinalando que este edicto ten carácter de notificación colectiva ao abeiro do disposto no artigo 102.3 da Lei 58/2003, do 17 de decembro, Xeral Tributaria. Contra esta resolución poderá interpoñerse recurso de reposición ante a Alcaldía-Presidencia, de conformidade co artigo 14 do RD Lexislativo 2/2004, de 5 de marzo, texto refundido da Lei reguladora das facendas locais, no prazo dun mes a contar dende o día seguinte ao de publicación deste anuncio. Contra a resolución do recurso de reposición os interesados poderán interpor recurso contencioso- administrativo, ante o Xulgado do Contencioso- Administrativo, no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da Xurisdición Contenciosa- Administrativa. Lousame, a 09 de novembro de 2021. A Alcaldesa, Mª Teresa Villaverde Pais
15/11/2021 | Administración LocalMunicipal
Carnota
Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga

Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 3.º TRIMESTRE de 2021 por medio de anuncio na sede electrónica e no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9.00 a 13.00 horas, e na rúa do Cid n.º 2-baixo de Muros, de luns a venres de 9.00 a 13.30 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (RD 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante o Conello de Carnota durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (Edificio do Concello) en Carnota, de 9.30 a 13.30 horas, os mércores, ou nas da rúa do Cid n.º 2-baixo en Muros de luns a venres (excepto os mércores) de 9.00 a 13.45 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 10 de novembro de 2021. O alcalde Juan Manuel Saborido Rama
02/11/2021 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (ordenanza fiscal nº 26) correspondente ao mes de outubro de 2021

O día 21 de outubro de 2021 aprobouse por decreto da Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol o Padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal nº 26) correspondente ao mes de outubro de 2021. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 26 de outubro de 2021. A Concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi. Mª Teresa Deus Trasobares
02/11/2021 | Administración LocalMunicipal
Ferrol
Recursos Humanos
Nomeamento de funcionarios en prácticas, oficiais de Policía Local

ANUNCIO Nomeamento como funcionarios en prácticas de tres oficiais de Policía Local A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi, por Resolución de data 18/10/2021 acordou nomear como funcionarios en prácticas do Concello de Ferrol, con efectos dende o 19 de outubro de 2021, para ocupar as prazas de oficial da Policía Local, pertencente á Escala de Administración Especial, Subescala Servizos Especiais, escala básica, categoría de oficial, grupo C1, nivel 18, e ata que superen o curso selectivo para o acceso á categoría de oficial da policía local que se desenvolverá na Academia Galega de Seguridade Pública a partir do 19 de outubro, ás seguintes persoas: Para proceder ao seu nomeamento como funcionarios de carreira, e á toma de posesión como oficial do corpo de Policía, será requisito indispensable a superación do curso selectivo para o acceso á categoría de oficial de conformidade co establecido no artigo 36 da Lei 4/2007, do 20 de abril, de Coordinación das Policías Locais, e artigos 15 e 16 do Decreto 243/2008, do 16 de outubro, polo que se desenvolve a Lei 4/2007. Ferrol, 21 de outubro de 2021. A concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
02/11/2021 | Administración LocalMunicipal
O Pino
Corrección de erros do anuncio publicado no Boletín Oficial da Provincia núm.207, do 29 de outubro de 2021

ANUNCIO Corrección de erros do anuncio publicado no Boletín Oficial da Provincia núm.207, do 29 de outubro de 2021. Advertido un erro no anuncio publicado no Boletín Oficial da Provincia n.º 207, de data 29 de outubro de 2021, relativo ás bases para a selección dun funcionario/a interino/a da praza de arquitecto técnico grupo A, subgrupo A2, escala administración especial, subescala técnica, mediante o sistema de oposición, e creación dunha lista de reserva, na base quinta punto 3, onde di: “A conta de ingreso será: ES89-0081-2157-08-0001044305- BANCO SABADELL”, debe dicir: “A conta de ingreso será: ES70-2080-0337-1131-1000-0078-ABANCA”. O prazo de presentación de solicitudes de participación será de 10 días hábiles, contados a partir do seguinte ó da publicación de esta corrección no Boletín Oficial da Provincia da Coruña. O Pino, 29 de outubro de 2021. O alcalde Manuel Taboada Vigo
02/11/2021 | Administración LocalMunicipal
Cerceda
Intervención
Aprobación padrón de vados 2021

Por decreto de alcaldía 872/2021, de 25 de outubro de 2021, aprobouse o Padrón municipal da taxa pola entrada de vehículos a través da beirarrúa por importe de 1.805,00 euros, correspondente ao ano 2021. Exponse ao público polo prazo de quince días hábiles, que contan dende o seguinte ao da publicación de anuncio no Boletín Oficial da Provincia de A Coruña e no taboleiro de anuncios do concello. En dito prazo os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva ao amparo do art.102 da Lei Xeral Tributaria. Transcurrido este prazo de exposición pública, comenzarán a contar os prazos para a cobranza en período voluntario, e no seu caso, executivo, nos termos establecidos na Lei xeral tributaria, L 58/2003, do 17 de decembro. Cerceda, 27 de outubro de 2021. O alcalde, Juan Manuel Rodríguez García (documento asinado electrónicamente)